title: 2006/550/ΕΚ: Απόφαση του Συμβουλίου, της  9ης Ιουνίου 2006 , για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με ορισμένες πτυχές των αεροπορικών υπηρεσιών

text:
               8.8.2006

               EL

               Επίσημη Εφημερίδα της Ευρωπαϊκής Ένωσης

               L 217/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Ιουνίου 2006
   για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με ορισμένες πτυχές των αεροπορικών υπηρεσιών
   (2006/550/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες, με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (2)

               Η Επιτροπή έχει διαπραγματευθεί, εξ ονόματος της Κοινότητας, συμφωνία με την Πρώην Γιουγκοσλαβική Δημοκρατία της Μακεδονίας σχετικά με ορισμένες πτυχές των αεροπορικών υπηρεσιών, εφεξής αναφερόμενη ως «συμφωνία», σύμφωνα με τους μηχανισμούς και τις κατευθυντήριες γραμμές του παραρτήματος της απόφασης του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.

               (3)

               Η συμφωνία είναι σκόπιμο να υπογραφεί και να τεθεί προσωρινά σε εφαρμογή, υπό την επιφύλαξη της συνάψεώς της σε μεταγενέστερη ημερομηνία,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, σχετικά με ορισμένες πτυχές των αεροπορικών υπηρεσιών, εγκρίνεται εξ ονόματος της Κοινότητας, υπό την επιφύλαξη της απόφασης του Συμβουλίου για τη σύναψη της συμφωνίας αυτής.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν, εξ ονόματος της Κοινότητας, τη συμφωνία, υπό την επιφύλαξη της συνάψεώς της.
   Άρθρο 3
   Η συμφωνία, ενόσω εκκρεμεί η έναρξη ισχύος της, εφαρμόζεται προσωρινώς από την πρώτη ημέρα του πρώτου μήνα που έπεται της ημερομηνίας κατά την οποία τα μέρη θα έχουν κοινοποιήσει εκατέρωθεν την ολοκλήρωση των προς τούτο αναγκαίων διαδικασιών.
   Άρθρο 4
   Ο πρόεδρος του Συμβουλίου εξουσιοδοτείται να προβεί στην κοινοποίηση που προβλέπεται στο άρθρο 8, παράγραφος 2 της συμφωνίας.

      Λουξεμβούργο, 9 Ιουνίου 2006.

            Για το Συμβούλιο

            Ο Πρόεδρος

         H. GORBACH

    ---documentbreak---

               8.8.2006

               EL

               Επίσημη Εφημερίδα της Ευρωπαϊκής Ένωσης

               L 217/17

         ΣΥΜΦΩΝΊΑ
   μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με ορισμένες πτυχές των αεροπορικών υπηρεσιών
   Η ΕΥΡΩΠΑΪΚΗ ΚΟΙΝΟΤΗΤΑ,
   αφενός, και
   Η ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ,
   αφετέρου,
   (στο εξής «τα μέρη»)
   ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες παροχής αεροπορικών υπηρεσιών μεταξύ μερικών κρατών μελών της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, οι οποίες περιέχουν διατάξεις αντίθετες προς το δίκαιο της Ευρωπαϊκής Κοινότητας,
   ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα όσον αφορά μερικές πτυχές οι οποίες μπορεί να συμπεριλαμβάνονται στις διμερείς συμφωνίες παροχής αεροπορικών υπηρεσιών μεταξύ κρατών μελών της Ευρωπαϊκής Κοινότητας και τρίτων χωρών,
   ΕΠΙΣΗΜΑΙΝΟΝΤΑΣ ότι, με βάση το δίκαιο της Ευρωπαϊκής Κοινότητας, οι κοινοτικοί αερομεταφορείς οι οποίοι είναι εγκατεστημένοι σε κράτος μέλος έχουν δικαίωμα πρόσβασης χωρίς διακρίσεις στα αεροπορικά δρομολόγια μεταξύ των κρατών μελών της Ευρωπαϊκής Κοινότητας και τρίτων χωρών,
   ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια σύμφωνα με το δίκαιο της Ευρωπαϊκής Κοινότητας,
   ΑΝΑΓΝΩΡΙΖΟΝΤΑΣ ότι διατάξεις των διμερών συμφωνιών μεταξύ των κρατών μελών της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας στον τομέα των αεροπορικών υπηρεσιών, οι οποίες είναι αντίθετες προς το δίκαιο της Ευρωπαϊκής Κοινότητας, πρέπει να συμμορφωθούν με αυτό, ούτως ώστε να δημιουργηθεί στέρεη νομική βάση για τις αεροπορικές υπηρεσίες μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας και να διαφυλαχθεί η συνέχεια της παροχής των εν λόγω υπηρεσιών,
   ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Κοινότητας, στο πλαίσιο των εν προκειμένω διαπραγματεύσεων, δεν είναι να αυξήσει τον συνολικό όγκο της αεροπορικής κυκλοφορίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, ούτε να μεταβάλει το ισοζύγιο μεταξύ κοινοτικών αερομεταφορέων και αερομεταφορέων της Πρώην Γιουγκοσλαβικής Δημοκρατίας της Μακεδονίας, ούτε να διαπραγματευθεί τροποποιήσεις των διατάξεων περί δικαιωμάτων κυκλοφορίας που περιέχονται στις υφιστάμενες διμερείς συμφωνίες παροχής αεροπορικών υπηρεσιών,
   ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Γενικές διατάξεις
   1.   Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Κοινότητας.
   2.   Σε καθεμία από τις συμφωνίες που απαριθμούνται στο παράρτημα Ι, οι αναφορές σε υπηκόους του κράτους μέλους που είναι μέρος της εκάστοτε συμφωνίας, νοούνται ως αναφορές σε υπηκόους των κρατών μελών της Ευρωπαϊκής Κοινότητας.
   3.   Σε καθεμία από τις συμφωνίες που απαριθμούνται στο παράρτημα Ι, οι αναφορές σε αερομεταφορείς ή αεροπορικές εταιρείες του κράτους μέλους που είναι μέρος της εκάστοτε συμφωνίας, νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.
   Άρθρο 2
   Καθορισμός από κράτος μέλος
   1.   Οι διατάξεις των παραγράφων 2 και 3 του παρόντος άρθρου υπερισχύουν των αντιστοίχων διατάξεων των άρθρων που απαριθμούνται αντιστοίχως στο στοιχείο α) και στο σημείο β) του παραρτήματος ΙΙ, σε ό,τι αφορά τον καθορισμό αερομεταφορέα από το οικείο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγεί η Πρώην Γιουγκοσλαβική Δημοκρατία της Μακεδονίας, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
   2.   Μόλις παραλάβει καθορισμό από κράτος μέλος, η Πρώην Γιουγκοσλαβική Δημοκρατία της Μακεδονίας χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:

               i)

               ο αερομεταφορέας είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, και έχει έγκυρη άδεια εκμετάλλευσης σύμφωνα με το δίκαιο της Ευρωπαϊκής Κοινότητας,

               ii)

               το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα ασκεί και διασφαλίζει τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροπορική αρχή· και

               iii)

               ο αερομεταφορέας τελεί και θα εξακολουθήσει να τελεί υπό την κυριότητα, είτε άμεσα είτε διά κατά πλειοψηφίαν συμμετοχής, κρατών μελών ή/και υπηκόων των κρατών μελών ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων κρατών, και ότι τελεί πάντοτε υπό τον ουσιαστικό έλεγχο των εν λόγω κρατών ή/και υπηκόων τους.

         3.   Η Πρώην Γιουγκοσλαβική Δημοκρατία της Μακεδονίας δύναται να απορρίπτει, να ανακαλεί, να αναστέλλει ή να περιορίζει τις άδειες εκμετάλλευσης ή τις άδειες τεχνικής φύσεως αερομεταφορέα καθορισμένου από κράτος μέλος, εφόσον:

               i)

               ο αερομεταφορέας δεν είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, ή δεν έχει έγκυρη άδεια εκμετάλλευσης σύμφωνα με το δίκαιο της Ευρωπαϊκής Κοινότητας,

               ii)

               το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα δεν ασκεί ή δεν διασφαλίζει τον ουσιαστικό ρυθμιστικό έλεγχο του αερομεταφορέα, ή εφόσον στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροπορική αρχή, ή

               iii)

               ο αερομεταφορέας δεν τελεί υπό την κυριότητα, είτε άμεσα είτε διά κατά πλειοψηφίαν συμμετοχής, ή δεν τελεί υπό τον ουσιαστικό έλεγχο κρατών μελών ή/και υπηκόων των κρατών μελών, ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων κρατών.

         Κατά την άσκηση των δικαιωμάτων της δυνάμει της παρούσας παραγράφου, η Πρώην Γιουγκοσλαβική Δημοκρατία της Μακεδονίας δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.
   Άρθρο 3
   Δικαιώματα σχετικά με τον ρυθμιστικό έλεγχο
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που απαριθμούνται στο παράρτημα ΙΙ στοιχείο γ).
   2.   Σε περίπτωση που κράτος μέλος έχει καθορίσει αερομεταφορέα του οποίου τον ρυθμιστικό έλεγχο ασκεί και διασφαλίζει άλλο κράτος μέλος, τα δικαιώματα της Πρώην Γιουγκοσλαβικής Δημοκρατίας της Μακεδονίας που απορρέουν από τις διατάξεις περί ασφαλείας της συμφωνίας μεταξύ του κράτους μέλους που έχει καθορίσει τον αερομεταφορέα και της Πρώην Γιουγκοσλαβικής Δημοκρατίας της Μακεδονίας ισχύουν εξίσου σε ό,τι αφορά την έκδοση, την εφαρμογή ή την τήρηση των προτύπων ασφαλείας από αυτό το άλλο κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.
   Άρθρο 4
   Φορολόγηση αεροπορικών καυσίμων
   1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που απαριθμούνται στο παράρτημα ΙΙ στοιχείο δ).
   2.   Παρά κάθε άλλη αντίθετη διάταξη, οι συμφωνίες που απαριθμούνται στο παράρτημα ΙΙ στοιχείο δ), δεν παρεμποδίζουν, καθ’ οιονδήποτε τρόπο, κράτος μέλος να επιβάλλει φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στην επικράτειά του για χρήση από αεροσκάφος αερομεταφορέα καθορισμένου από την Πρώην Γιουγκοσλαβική Δημοκρατία της Μακεδονίας, ο οποίος εκτελεί δρομολόγια μεταξύ σημείου της επικράτειας του συγκεκριμένου κράτους μέλους και άλλου σημείου της επικράτειας του ίδιου κράτους μέλους ή σημείου της επικράτειας άλλου κράτους μέλους.
   Άρθρο 5
   Ναύλοι μεταφοράς εντός της Ευρωπαϊκής Κοινότητας
   1.   Οι διατάξεις της παραγράφου 2 του παρόντος άρθρου συμπληρώνουν τα άρθρα που απαριθμούνται στο παράρτημα ΙΙ στοιχείο ε).
   2.   Οι ναύλοι που θα επιβάλλονται από αερομεταφορέα(-είς) καθορισμένο(-ους) από την Πρώην Γιουγκοσλαβική Δημοκρατία της Μακεδονίας βάσει μιας από τις συμφωνίες που απαριθμούνται στο παράρτημα Ι, η οποία περιέχει διάταξη περιλαμβανόμενη στο παράρτημα ΙΙ στοιχείο ε) για μεταφορά εκτελούμενη εξ ολοκλήρου εντός της Ευρωπαϊκής Κοινότητας, υπόκεινται στο δίκαιο της Ευρωπαϊκής Κοινότητας.
   Άρθρο 6
   Παραρτήματα της συμφωνίας
   Τα παραρτήματα της παρούσας συμφωνίας αποτελούν αναπόσπαστο μέρος της.
   Άρθρο 7
   Αναθεώρηση ή τροποποίηση
   Τα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.
   Άρθρο 8
   Έναρξη ισχύος και προσωρινή εφαρμογή
   1.   Η παρούσα συμφωνία τίθεται σε ισχύ όταν τα μέρη θα έχουν εκατέρωθεν κοινοποιήσει εγγράφως την ολοκλήρωση των αντίστοιχων εσωτερικών διαδικασιών που απαιτούνται για την έναρξη ισχύος της συμφωνίας.
   2.   Παρά την παράγραφο 1, τα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα μέρη θα έχουν εκατέρωθεν κοινοποιήσει την ολοκλήρωση των αναγκαίων προς το σκοπό αυτό διαδικασιών.
   3.   Οι συμφωνίες και λοιπές ρυθμίσεις μεταξύ κρατών μελών και της Πρώην Γιουγκοσλαβικής Δημοκρατίας της Μακεδονίας, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ και δεν εφαρμόζονται προσωρινά, απαριθμούνται στο παράρτημα Ι στοιχείο β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την ημερομηνία έναρξης ισχύος τους ή προσωρινής εφαρμογής τους.
   Άρθρο 9
   Λύση
   1.   Η λύση μιας από τις συμφωνίες που απαριθμούνται στο παράρτημα Ι συνεπάγεται την ταυτόχρονη λύση της ισχύος όλων των διατάξεων της παρούσας συμφωνίας που αφορούν τη συγκεκριμένη συμφωνία του παραρτήματος Ι.
   2.   Η λύση όλων των συμφωνιών που απαριθμούνται στο παράρτημα Ι συνεπάγεται την ταυτόχρονη λύση της ισχύος της παρούσας συμφωνίας.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.
      'Εγινε στo Λουξεμβούργο, στις εννέα Ιουνίου δύο χιλιάδες έξι, εις διπλούν, σε καθεμία από τις επίσημες γλώσσες των μερών.

   ΠΑΡΑΡΤΗΜΑ Ι
   Κατάλογος των συμφωνιών που αναφέρονται στο άρθρο 1 της παρούσας συμφωνίας

               α)

               Συμφωνίες μεταξύ της Πρώην Γιουγκοσλαβικής Δημοκρατίας της Μακεδονίας και των κρατών μελών της Ευρωπαϊκής Κοινότητας στον τομέα των αεροπορικών υπηρεσιών οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά:

                           —

                           «Συμφωνία μεταξύ της Ομοσπονδιακής Κυβέρνησης της Αυστρίας και της Μακεδονικής Κυβέρνησης στον τομέα των αεροπορικών μεταφορών», η οποία υπεγράφη στο Γκρατζ στις 8 Νοεμβρίου 1996 (αναφερόμενη εφεξής ως «συμφωνία με την Αυστρία»),

                           —

                           «Συμφωνία μεταξύ της Βελγικής Κυβέρνησης και της Μακεδονικής Κυβέρνησης στον τομέα των αεροπορικών μεταφορών», η οποία υπεγράφη στις Βρυξέλλες στις 22 Οκτωβρίου 1998 (αναφερόμενη εφεξής ως «συμφωνία με το Βέλγιο»)·
                           ισχύει σε συνδυασμό με το μνημόνιο συμφωνίας που έγινε στις Βρυξέλλες στις 5 Οκτωβρίου 1998,

                           —

                           «Συμφωνία μεταξύ της Δημοκρατίας της Τσεχοσλοβακίας και της Ομοσπονδιακής Λαϊκής Δημοκρατίας της Γιουγκοσλαβίας στον τομέα των αεροπορικών μεταφορών», η οποία υπεγράφη στο Βελιγράδι στις 28 Φεβρουαρίου 1956 (αναφερόμενη εφεξής ως «συμφωνία με την Τσεχική Δημοκρατία»),

                           —

                           «Συμφωνία μεταξύ της Κυβέρνησης του Βασιλείου της Δανίας και της Μακεδονικής Κυβέρνησης περί αεροπορικών υπηρεσιών», η οποία υπεγράφη στην Κοπεγχάγη στις 20 Μαρτίου 2000 (αναφερόμενη εφεξής ως «συμφωνία με τη Δανία»),

                           —

                           «Συμφωνία μεταξύ της Κυβέρνησης της Ομοσπονδιακής Δημοκρατίας της Γερμανίας και της Μακεδονικής Κυβέρνησης περί αεροπορικών υπηρεσιών», η οποία υπεγράφη στα Σκόπια στις 16 Ιουλίου 2002 (αναφερόμενη εφεξής ως «συμφωνία με τη Γερμανία»),

                           —

                           «Συμφωνία μεταξύ της Ουγγρικής Κυβέρνησης και της Μακεδονικής Κυβέρνησης περί αεροπορικών υπηρεσιών», η οποία υπεγράφη στη Βουδαπέστη στις 11 Μαΐου 2000 (αναφερόμενη εφεξής ως «συμφωνία με την Ουγγαρία»),

                           —

                           «Συμφωνία μεταξύ της Κυβέρνησης της Ιταλικής Δημοκρατίας και της Μακεδονικής Κυβέρνησης περί αεροπορικών υπηρεσιών», η οποία υπεγράφη στα Σκόπια στις 3 Φεβρουαρίου 1997 (αναφερόμενη εφεξής ως «συμφωνία με την Ιταλία»),

                           —

                           «Συμφωνία μεταξύ της Κυβέρνησης του Βασιλείου των Κάτω Χωρών και της Μακεδονικής Κυβέρνησης περί αεροπορικών υπηρεσιών μεταξύ και πέραν των αντίστοιχων εδαφών τους», η οποία υπεγράφη στα Σκόπια στις 6 Φεβρουαρίου 1997 (αναφερόμενη εφεξής ως «συμφωνία με τις Κάτω Χώρες»),

                           —

                           «Συμφωνία μεταξύ της Κυβέρνησης της Σλοβακικής Δημοκρατίας και της Κυβέρνησης της Δημοκρατίας της Μακεδονίας περί αεροπορικών υπηρεσιών», η οποία υπεγράφη στη Μπρατισλάβα στις 15 Μαΐου 2002 (αναφερόμενη εφεξής ως «συμφωνία με τη Σλοβακική Δημοκρατία»),

                           —

                           «Συμφωνία μεταξύ της Δημοκρατίας της Σλοβενίας και της Δημοκρατίας της Μακεδονίας περί τακτικών αεροπορικών γραμμών», η οποία υπεγράφη στην Όχριντ στις 24 Μαρτίου 1992 (αναφερόμενη εφεξής ως «συμφωνία με τη Σλοβενία»)·
                           τροποποιήθηκε στις 20 Ιουλίου 1992 και στις 6 Νοεμβρίου 1992,

                           —

                           «Συμφωνία μεταξύ της Κυβέρνησης της Ισπανίας και της Μακεδονικής Κυβέρνησης στον τομέα των αεροπορικών μεταφορών», η οποία υπεγράφη στα Σκόπια στις 2 Μαρτίου 1999 (αναφερόμενη εφεξής ως «συμφωνία με την Ισπανία»),

                           —

                           «Συμφωνία μεταξύ της Κυβέρνησης του Βασιλείου της Σουηδίας και της Κυβέρνησης της Δημοκρατίας της Μακεδονίας περί αεροπορικών υπηρεσιών», η οποία υπεγράφη στην Κοπεγχάγη στις 20 Μαρτίου 2000 (αναφερόμενη εφεξής ως «συμφωνία με τη Σουηδία»),

                           —

                           «Συμφωνία μεταξύ της Κυβέρνησης του Ηνωμένου Βασιλείου της Μεγάλης Βρετανίας και της Βορείου Ιρλανδίας και της Κυβέρνησης της Δημοκρατίας της Μακεδονίας περί αεροπορικών υπηρεσιών», η οποία υπεγράφη στα Σκόπια στις 1 Οκτωβρίου 1999 (αναφερόμενη εφεξής ως «συμφωνία με το ΗΒ»)·

               β)

               Συμφωνίες και άλλες ρυθμίσεις που έχουν μονογραφηθεί ή υπογραφεί μεταξύ της Πρώην Γιουγκοσλαβικής Δημοκρατίας της Μακεδονίας και κρατών μελών της Ευρωπαϊκής Κοινότητας στον τομέα των αεροπορικών υπηρεσιών, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά:

                           —

                           «Συμφωνία μεταξύ της Κυβέρνησης της Δημοκρατίας της Εσθονίας και της Κυβέρνησης της Δημοκρατίας της Μακεδονίας», περί αεροπορικών υπηρεσιών, η οποία μονογραφήθηκε στις 4 Νοεμβρίου 2000 (αναφερόμενη εφεξής ως «συμφωνία με την Εσθονία»),

                           —

                           «Συμφωνία μεταξύ της Κυβέρνησης της Γαλλικής Δημοκρατίας και της Κυβέρνησης της Δημοκρατίας της Μακεδονίας περί αεροπορικών υπηρεσιών», η οποία μονογραφήθηκε στο Παρίσι στις 11 Φεβρουαρίου 2002 (αναφερόμενη εφεξής ως «συμφωνία με τη Γαλλία»),

                           —

                           «Συμφωνία μεταξύ της Κυβέρνησης της Δημοκρατίας της Πολωνίας και της Κυβέρνησης της Δημοκρατίας της Μακεδονίας περί αεροπορικών υπηρεσιών», η οποία μονογραφήθηκε στη Βαρσοβία στις 14 Ιουνίου 2000 (αναφερόμενη εφεξής ως «συμφωνία με την Πολωνία»)·
                           ισχύει σε συνδυασμό με το μνημόνιο συμφωνίας που έγινε στη Βαρσοβία στις 14 Ιουνίου 2000.

         ΠΑΡΑΡΤΗΜΑ ΙΙ
   Κατάλογος των άρθρων των συμφωνιών που απαριθμούνται στο παράρτημα Ι, στα οποία αναφέρονται τα άρθρα 2 έως 5 της παρούσας συμφωνίας

               α)

               Καθορισμός από κράτος μέλος:

                           —

                           Άρθρο 3 της συμφωνίας με την Αυστρία,

                           —

                           Άρθρο 2 της συμφωνίας με την Τσεχική Δημοκρατία,

                           —

                           Άρθρο 3 παράγραφος 4 της συμφωνίας με τη Δανία,

                           —

                           Άρθρο 3 της συμφωνίας με την Εσθονία,

                           —

                           Άρθρο 3 παράγραφος 2 στοιχείο α) της συμφωνίας με τη Γαλλία,

                           —

                           Άρθρο 3 παράγραφος 4 της συμφωνίας με τη Γερμανία,

                           —

                           Άρθρο 3 της συμφωνίας με την Ουγγαρία,

                           —

                           Άρθρο 4 παράγραφος 4 της συμφωνίας με την Ιταλία,

                           —

                           Άρθρο 4 παράγραφος 4 της συμφωνίας με τις Κάτω Χώρες,

                           —

                           Άρθρο 3 παράγραφος 4 της συμφωνίας με την Πολωνία,

                           —

                           Άρθρο 3 παράγραφος 5 της συμφωνίας με τη Σλοβακική Δημοκρατία,

                           —

                           Άρθρο 6 της συμφωνίας με τη Σλοβενία,

                           —

                           Άρθρο 3 παράγραφος 4 της συμφωνίας με την Ισπανία,

                           —

                           Άρθρο 3 παράγραφος 4 της συμφωνίας με τη Σουηδία,

                           —

                           Άρθρο 4 της συμφωνίας με το ΗΒ.

               β)

               Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

                           —

                           Άρθρο 4 παράγραφος 1 στοιχείο α) της συμφωνίας με την Αυστρία,

                           —

                           Άρθρο 5 παράγραφος 1 στοιχείο δ) της συμφωνίας με το Βέλγιο,

                           —

                           Άρθρο 4 παράγραφος 1 στοιχείο α) της συμφωνίας με τη Δανία,

                           —

                           Άρθρο 4 της συμφωνίας με την Εσθονία,

                           —

                           Άρθρο 4 παράγραφος 1 στοιχείο α) της συμφωνίας με τη Γαλλία,

                           —

                           Άρθρο 4 της συμφωνίας με τη Γερμανία,

                           —

                           Άρθρο 5 παράγραφος 1 στοιχείο δ) της συμφωνίας με την Ουγγαρία,

                           —

                           Άρθρο 5 παράγραφος 1 στοιχείο α) της συμφωνίας με την Ιταλία,

                           —

                           Άρθρο 5 παράγραφος 1 στοιχείο γ) της συμφωνίας με τις Κάτω Χώρες,

                           —

                           Άρθρο 4 παράγραφος 1 στοιχείο γ) της συμφωνίας με την Πολωνία,

                           —

                           Άρθρο 4 παράγραφος 1 στοιχείο α) της συμφωνίας με τη Σλοβακική Δημοκρατία,

                           —

                           Άρθρο 7 της συμφωνίας με τη Σλοβενία,

                           —

                           Άρθρο 4 παράγραφος 1 στοιχείο α) της συμφωνίας με την Ισπανία,

                           —

                           Άρθρο 4 παράγραφος 1 στοιχείο α) της συμφωνίας με τη Σουηδία,

                           —

                           Άρθρο 5 της συμφωνίας με το ΗΒ.

               γ)

               Ρυθμιστικός έλεγχος:

                           —

                           Άρθρο16 της συμφωνίας με την Εσθονία,

                           —

                           Άρθρο 8 της συμφωνίας με τη Γαλλία,

                           —

                           Άρθρο 12 της συμφωνίας με τη Γερμανία,

                           —

                           Άρθρο 8 της συμφωνίας με την Ουγγαρία,

                           —

                           Άρθρο 14 της συμφωνίας με τις Κάτω Χώρες,

                           —

                           Άρθρο 17 της συμφωνίας με την Πολωνία,

                           —

                           Άρθρο 15 της συμφωνίας με τη Σλοβακική Δημοκρατία,

                           —

                           Άρθρο 13 της συμφωνίας με την Ισπανία.

               δ)

               Φορολόγηση αεροπορικών καυσίμων:

                           —

                           Άρθρο 8 της συμφωνίας με την Αυστρία,

                           —

                           Άρθρο 10 της συμφωνίας με το Βέλγιο,

                           —

                           Άρθρο 6 της συμφωνίας με την Τσεχική Δημοκρατία,

                           —

                           Άρθρο 6 της συμφωνίας με τη Δανία,

                           —

                           Άρθρο 9 της συμφωνίας με την Εσθονία,

                           —

                           Άρθρο 10 της συμφωνίας με τη Γαλλία,

                           —

                           Άρθρο 6 της συμφωνίας με τη Γερμανία,

                           —

                           Άρθρο 11 της συμφωνίας με την Ουγγαρία,

                           —

                           Άρθρο 6 της συμφωνίας με την Ιταλία,

                           —

                           Άρθρο 10 της συμφωνίας με τις Κάτω Χώρες,

                           —

                           Άρθρο 6 της συμφωνίας με την Πολωνία,

                           —

                           Άρθρο 9 της συμφωνίας με τη Σλοβακική Δημοκρατία,

                           —

                           Άρθρο 9 της συμφωνίας με τη Σλοβενία,

                           —

                           Άρθρο 5 της συμφωνίας με την Ισπανία,

                           —

                           Άρθρο 6 της συμφωνίας με τη Σουηδία,

                           —

                           Άρθρο 8 της συμφωνίας με το ΗΒ.

               ε)

               Ναύλοι μεταφοράς εντός της Ευρωπαϊκής Κοινότητας:

                           —

                           Άρθρο 12 της συμφωνίας με την Αυστρία,

                           —

                           Άρθρο 13 της συμφωνίας με το Βέλγιο,

                           —

                           Άρθρο 7 της συμφωνίας με την Τσεχική Δημοκρατία,

                           —

                           Άρθρο 11 της συμφωνίας με τη Δανία,

                           —

                           Άρθρο 14 της συμφωνίας με την Εσθονία,

                           —

                           Άρθρο 14 της συμφωνίας με τη Γαλλία,

                           —

                           Άρθρο 10 της συμφωνίας με τη Γερμανία,

                           —

                           Άρθρο 14 της συμφωνίας με την Ουγγαρία,

                           —

                           Άρθρο 8 της συμφωνίας με την Ιταλία,

                           —

                           Άρθρο 6 της συμφωνίας με τις Κάτω Χώρες,

                           —

                           Άρθρο 10 της συμφωνίας με την Πολωνία,

                           —

                           Άρθρο 13 της συμφωνίας με τη Σλοβακική Δημοκρατία,

                           —

                           Άρθρο 13 της συμφωνίας με τη Σλοβενία,

                           —

                           Άρθρο 7 της συμφωνίας με την Ισπανία,

                           —

                           Άρθρο 11 της συμφωνίας με τη Σουηδία,

                           —

                           Άρθρο 7 της συμφωνίας με το ΗΒ.

         ΠΑΡΑΡΤΗΜΑ ΙΙΙ
   Κατάλογος των άλλων κρατών στα οποία αναφέρεται το άρθρο 2 της παρούσας συμφωνίας

               α)

               Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·

               β)

               Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·

               γ)

               Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·

               δ)

               Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας στον τομέα των αεροπορικών μεταφορών).


title: 2009/525/ΕΚ,ΕυͿατόμ: Απόφαση του Συμβουλίου, της 7ης Ιουλίου 2009 , για τον διορισμό ενός μέλους της Ευρωπαϊκής Οικονομικής και Κοινωνικής Επιτροπής από το Ηνωμένο Βασίλειο

text:
               8.7.2009

               EL

               Επίσημη Εφημερίδα της Ευρωπαϊκής Ένωσης

               L 177/3

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 7ης Ιουλίου 2009
   για τον διορισμό ενός μέλους της Ευρωπαϊκής Οικονομικής και Κοινωνικής Επιτροπής από το Ηνωμένο Βασίλειο
   (2009/525/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2006/651/ΕΚ, Ευρατόμ (1),
   την υποψηφιότητα που πρότεινε η κυβέρνηση του Ηνωμένου Βασιλείου,
   τη γνώμη της Επιτροπής,
   Εκτιμώντας ότι μετά την παραίτηση της κ. Marge CAREY έχει κενωθεί μία θέση μέλους στην Ευρωπαϊκή Οικονομική και Κοινωνική Επιτροπή,
   ΑΠΟΦΑΣΙΖΕΙ:
   Άρθρο 1
   Η κ. Dörthe WEIMANN, ΟΜΑΔΑ II (Εργαζόμενοι), διορίζεται μέλος της Ευρωπαϊκής Οικονομικής και Κοινωνικής Επιτροπής για το υπόλοιπο της τρέχουσας θητείας, ήτοι έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 7 Ιουλίου 2009.

            Για το Συμβούλιο

            Ο Πρόεδρος

         A. BORG

      (1)  ΕΕ L 269 της 28.9.2006, σ. 13.


title: Απόφαση του Συμβουλίου, της 18ης Σεπτεμβρίου 2006 , για την ανανέωση του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               5.10.2006

               EL

               Επίσημη Εφημερίδα της Ευρωπαϊκής Ένωσης

               C 240/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Σεπτεμβρίου 2006
   για την ανανέωση του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   (2006/C 240/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΟΚ) αριθ. 337/75 του Συμβουλίου της 10ης Φεβρουαρίου 1975«περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης» και ιδίως το άρθρο 4 (1),
   τους καταλόγους υποψηφίων που υποβλήθηκαν στο Συμβούλιο από τις κυβερνήσεις των κρατών μελών ως αντιπροσώπων τους και από την Επιτροπή ως αντιπροσώπων των εργαζομένων και των εργοδοτών,
   Εκτιμώντας τα εξής:

               (1)

               ότι με την απόφασή του της 6ης Μαρτίου 2003 και της 29ης Απριλίου 2004 (2), το Συμβούλιο διόρισε τα μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για τη χρονική περίοδο από 6ης Μαρτίου 2003 μέχρι 5ης Μαρτίου 2006,

               (2)

               ότι τα μέλη του Διοικητικού Συμβουλίου του εν λόγω Κέντρου θα πρέπει να διορισθούν για μια τριετία,

         ΑΠΟΦΑΣΙΖΕΙ:
   'Αρθρο μόνο
   Διορίζονται μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18ης Σεπτεμβρίου 2006 μέχρι 17ης Σεπτεμβρίου 2009:

   I.   ΑΝΤΙΠΡΟΣΩΠΟΙ ΤΗΣ ΚΥΒΕΡΝΗΣΗΣ

               Βέλγιο (σύστημα περιτροπής)

               Φλαμανδική Κοινότητα — κα Micheline SCHEYS
               Γαλλική Κοινότητα — κ. Alain DISEUR

               Τσεχική Δημοκρατία

               κ. Miroslav PROCHAZKA

               Δανία

               κ. Villy Hovard PEDERSEN

               Γερμανία

               κ. Peter THIELE

               Εσθονία

               κ. Kalle TOOM

               Ελλάδα

               κ. Σταύρος ΣΤΑΥΡΟΥ

               Ισπανία

               κα Pilar GÓMEZ MUNOZ

               Γαλλία

               κ. Pierre LE DOUARON

               Ιρλανδία

               κ. Patrick HAYDEN

               Ιταλία

               Δρ. Andrea MONTANINO

               Κύπρος

               κ. Μιχαήλ ΦΥΣΕΝΤΖΙΔΗΣ

               Λεττονία

               κ. Gunars KRUSTS

               Λιθουανία

               κ. Romualdas PUSVASKIS

               Λουξεμβούργο

               κ. Gilbert ENGEL

               Ουγγαρία

               κα Ildikó MODLÁNÉ GÖRGÉNYI

               Μάλτα

               κ. Paul A. ATTARD

               Κάτω Χώρες

               Δρ. M.J.W.T. NOLLEN

               Αυστρία

               κ. Peter KREIML

               Πολωνία

               κ. Krzysztof KAFEL

               Πορτογαλία

               κα Maria da Conceição AFONSO

               Σλοβενία

               κα Elizabeta SKUBER OSTERMAN

               Σλοβακία

               κ. Juraj VANTUCH

               Φινλανδία

               κα Tarja RIIHIMÄKI

               Σουηδία

               κα Carina LINDEN

               Ηνωμένο Βασίλειο

               κα Pauline CHARLES

         ΙI.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Βέλγιο

               κ Jean-Paul Delcroix

               Τσεχική Δημοκρατία

               κ Langer Radovan

               Δανία

               κ Erik Schmidt

               Γερμανία

               κ Hans-Detlev Küller

               Εσθονία

               κα Kaja Toomsalu

               Ελλάδα

               κ Γεώργιος Ντάσσης

               Ισπανία

               κα Mar Rodríguez Torres

               Γαλλία

               κ Jean-Claude Quentin

               Ιρλανδία

               κ Peter Rigney

               Ιταλία

               κα Mietta Timi

               Κύπρος

               κ. Νίκος Νικολάου

               Λεττονία

               κα Beata Jakubova

               Λιθουανία

               κα Tatjana Babrauskiene

               Λουξεμβούργο

               κα Renata Santini

               Ουγγαρία

               κα Gabriella Lipka Baski

               Μάλτα

               κ Joseph P. DeGiovanni

               Κάτω Χώρες

               κ Bart Bruggeman

               Αυστρία

               κ Alexander Prischl

               Πολωνία

               κ Bogdan Olszewski

               Πορτογαλία

               κ Joaquim Joao Dias da Silva

               Σλοβενία

               κ. Gregor Miklič

               Σλοβακία

               κ Dusan Harvan

               Φινλανδία

               κ Petri Lempinen

               Σουηδία

               κ Johannes Hylander

               Ηνωμένο Βασίλειο

               κ Paul Mackney

         III.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Βέλγιο

               κ Jan Delfosse

               Τσεχική Δημοκρατία

               κ Pavel Chejn

               Δανία

               κ Henrik Bach Mortensen

               Γερμανία

               κα Barbara Dorn

               Εσθονία

               κ Tarmo Kriis

               Ελλάδα

               κ Ευάγγελος Μπούμης

               Ισπανία

               κ Juan Menéndez

               Γαλλία

               κ Bernard Falck

               Ιρλανδία

               κα Jenny Hayes

               Ιταλία

               κ Claudio Gentili

               Κύπρος

               κ. Γεώργιος Παντελίδης

               Λεττονία

               κα Marina Pankova

               Λιθουανία

               κα Laura Sirvydiene

               Λουξεμβούργο

               κ Paul Krier

               Ουγγαρία

               κ Zoltán Pete

               Μάλτα

               κ Emanuel Said

               Κάτω Χώρες

               κ J.W. van den Braak

               Αυστρία

               κ Gerhard Riemer

               Πολωνία

               κ Josef Jacek Hordejuk

               Πορτογαλία

               κ José Sanchez Ramirez

               Σλοβενία

               κ Samo Hribar Milič

               Σλοβακία

               κ Daniel Hrdina

               Φινλανδία

               κα Tarja Tuominen

               Σουηδία

               κα Karin Thapper

               Ηνωμένο Βασίλειο

               κ Anthony Thompson

      Έγινε στις Βρυξέλλες στις 18 Σεπτεμβρίου 2006.

            Για το Συμβούλιο

            Ο Πρόεδρος

         J. KORKEAOJA

      (1)  ΕΕ L 39 της 13.2.1975, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2051/2004, ΕΕ L 355 της 1.12.2004, σ. 1.

      (2)  ΕΕ C 186 της 6.8.2003, σ. 1 και ΕΕ C 116 της 30.4.2004, σ. 14.


Avis juridique important

|

31994D0907

94/907/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 19ης Δεκεμβρίου 1994 για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου

Επίσημη Εφημερίδα αριθ. L 357 της 31/12/1994 σ. 0001 - 0001 Φινλανδική ειδική έκδοση: Κεφάλαιο 11 τόμος 35 σ. 0003  Σουηδική ειδική έκδοση: Κεφάλαιο 11 τόμος 35 σ. 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 19ης Δεκεμβρίου 1994 για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου (94/907/ΕΚΑΧ, ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,την έγκριση του Συμβουλίου που χορηγήθηκε δυνάμει του άρθρου 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,τη σύμφωνη γνώμη του Ευρωπαϊκού Κοινοβουλίου (1),Εκτιμώντας:ότι θα πρέπει να εγκριθεί η ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, που υπεγράφη στις Βρυξέλλες την 1η Φεβρουαρίου 1994,ΑΠΟΦΑΣΙΖΟΥΝ:Άρθρο 1 Η ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, συμπεριλαμβανομένων των σχετικών πρωτόκολλων, ανταλλαγών επιστολών και δηλώσεων, εγκρίνεται εξ ονόματος της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.Τα κείμενα που αναφέρονται στο πρώτο εδάφιο επισυνάπτονται στην παρούσα απόφαση.Άρθρο 2 1. Η θέση την οποία οφείλει να λάβει η Κοινότητα στο πλαίσιο του συμβουλίου σύνδεσης καθορίζεται από το Συμβούλιο, μετά από πρόταση της Επιτροπής ή, κατά περίπτωση, από την Επιτροπή, σύμφωνα με τις αντίστοιχες διατάξεις των συνθηκών για την ίδρυση των Ευρωπαϊκών Κοινοτήτων.2. Ο Πρόεδρος του Συμβουλίου προεδεύει του συμβουλίου σύνδεσης, σύμφωνα με το άρθρο 107 της συμφωνίας που αναφέρεται στο άρθρο 1 και παρουσιάζει τη θέση της Κοινότητας. Αντιπρόσωπος της Επιτροπής προεδρεύει της επιτροπής σύνδεσης, σύμφωνα με τον εσωτερικό κανονισμό της, και παρουσιάζει τη θέση της Κοινότητας.Άρθρο 3 Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην κοινοποίηση που προβλέπεται στο άρθρο 125 της συμφωνίας που αναφέρεται στο άρθρο 1. Ο Πρόεδρος της Επιτροπής προβαίνει στην ίδια κοινοποίηση εξ ονόματος της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας.Βρυξέλλες, 19 Δεκεμβρίου 1994.Για το ΣυμβούλιοΟ ΠρόεδροςK. KINKELΓια την ΕπιτροπήΟ ΠρόεδροςJ. DELORS(1) ΕΕ αριθ. C 315 της 22. 11. 1993, σ. 103.


title: 2010/662/ΕΕ: Απόφαση του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010 , για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/001 DK/Nordjylland από τη Δανία)

text:
               4.11.2010

               EL

               Επίσημη Εφημερίδα της Ευρωπαϊκής Ένωσης

               L 286/18

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 20ής Οκτωβρίου 2010
   για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/001 DK/Nordjylland από τη Δανία)
   (2010/662/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τη διοργανική συμφωνία, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει πρόσθετη στήριξη στους εργαζόμενους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους ενισχύει κατά την επανένταξή τους στην αγορά εργασίας.

               (2)

               Το πεδίο εφαρμογής του ΕΤΠ επεκτάθηκε για τις αιτήσεις που υποβάλλονται μετά την 1η Μαΐου 2009 προκειμένου να συμπεριλάβει τη στήριξη σε εργαζόμενους που απολύθηκαν ως άμεσο αποτέλεσμα της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατομμυρίων EUR.

               (4)

               Η Δανία υπέβαλε στις 22 Ιανουαρίου 2010 αίτηση για την κινητοποίηση του ΕΤΠ, όσον αφορά απολύσεις στον τομέα της κατασκευής μηχανημάτων και ειδών εξοπλισμού στην περιφέρεια Nordjylland και τη συμπλήρωσε με πρόσθετες πληροφορίες έως τις 28 Απριλίου 2010. Η αίτηση αυτή πληροί τις προϋποθέσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 7 521 359 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς σχετικά με την αίτηση που υπέβαλε η Δανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 7 521 359 EUR σε πιστώσεις αναλήψεως υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 20 Οκτωβρίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         O. CHASTEL

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


Avis juridique important

|

32002D0958

2002/958/ΕΚ: Απόφαση του Συμβουλίου, της 28ης Νοεμβρίου 2002, σχετικά με τη σύναψη συμφωνίας, υπό μορφήν ανταλλαγής επιστολών, μεταξύ της Ευρωπαϊκής Κοινότητας και του Βασιλείου του Μαρόκου, για την προσωρινή παρέκκλιση, σε ό,τι αφορά την εισαγωγή στην Κοινότητα ντομάτας, καταγωγής Μαρόκου, από τις διατάξεις του γεωργικού πρωτοκόλλου αριθ. 1 της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου

Επίσημη Εφημερίδα αριθ. L 333 της 10/12/2002 σ. 0021 - 0022

Απόφαση του Συμβουλίουτης 28ης Νοεμβρίου 2002σχετικά με τη σύναψη συμφωνίας, υπό μορφήν ανταλλαγής επιστολών, μεταξύ της Ευρωπαϊκής Κοινότητας και του Βασιλείου του Μαρόκου, για την προσωρινή παρέκκλιση, σε ό,τι αφορά την εισαγωγή στην Κοινότητα ντομάτας, καταγωγής Μαρόκου, από τις διατάξεις του γεωργικού πρωτοκόλλου αριθ. 1 της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου(2002/958/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο,την πρόταση της Επιτροπής,Εκτιμώντας τα ακόλουθα:(1) Το άρθρο 18 της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου(1), εφεξής αποκαλούμενη "συμφωνία συνδέσεως", η οποία άρχισε να ισχύει την 1η Μαρτίου 2000, προβλέπει ότι, από την 1η Ιανουαρίου 2000, η Κοινότητα και το Μαρόκο θα εξετάσουν την κατάσταση με σκοπό τη θέσπιση μέτρων ελευθέρωσης που θα εφαρμόσουν τα μέρη από την 1η Ιανουαρίου 2001. Το Συμβούλιο εξουσιοδότησε την Επιτροπή να αρχίσει διαπραγματεύσεις με το Βασίλειο του Μαρόκου προκειμένου να συναφθεί μία νέα γεωργική συμφωνία η οποία θα διαδεχθεί την υφιστάμενη συμφωνία και η οποία θα λάβει τη μορφή πρόσθετων πρωτοκόλλων της συμφωνίας συνδέσεως.Το άρθρο 2 του πρωτοκόλλου αριθ. 1 της συμφωνίας συνδέσεως προβλέπει, για τις ντομάτες, καταγωγής Μαρόκου, την επιβολή τιμής εισόδου βάσει της οποίας οι ειδικοί δασμοί μειώνονται στο μηδέν, στο πλαίσιο των μέγιστων ποσοτήτων, περιόδων και συνθηκών που προβλέπονται στο αυτό άρθρο 2 και στο άρθρο 3 του εν λόγω πρωτοκόλλου.(2) Ο κανονισμός (ΕΚ) αριθ. 2264/2001 του Συμβουλίου, της 21ης Νοεμβρίου 2001, που προβλέπει ορισμένες αυτόνομες και μεταβατικές παραχωρήσεις υπό τη μορφή κοινοτικών δασμολογικών ποσοστώσεων που εφαρμόζονται κατά την εισαγωγή στην Κοινότητα ντομάτας, καταγωγής Μαρόκου(2), προβλέπει τα μεταβατικά μέτρα σχετικά με τις ντομάτες για την περίοδο από την 1η Νοεμβρίου 2001 μέχρι τις 31 Μαΐου 2002.(3) Μεταξύ της Κοινότητας και του Μαρόκου διεξήχθησαν διαβουλεύσεις, δυνάμει του άρθρου 2 παράγραφος 6 του πρωτοκόλλου αριθ. 1 της συμφωνίας συνδέσεως, εν αναμονή της ολοκλήρωσης της συνολικής επαναδιαπραγμάτευσης των γεωργικών πρωτοκόλλων και προκειμένου να αποφευχθούν τυχόν αναταραχές στις ευρωπαϊκές αγορές ντομάτας και να διεξάγονται κανονικά οι εξαγωγές του Μαρόκου προς την Κοινότητα.(4) Το αποτέλεσμα αυτών των διαβουλεύσεων είναι μία συμφωνία υπό μορφήν ανταλλαγής επιστολών μεταξύ της Κοινότητας και του Βασιλείου του Μαρόκου, που επισυνάπτεται στην παρούσα απόφαση, η οποία προβλέπει μία προσωρινή παρέκκλιση από το πρωτόκολλο αριθ. 1 της συμφωνίας συνδέσεως και αποσκοπεί να καθορίσει, για την περίοδο μόνο από την 1η Οκτωβρίου 2002 μέχρι τις 31 Μαΐου 2003, διατάξεις παρόμοιες με εκείνες που προβλέπει ο κανονισμός (ΕΚ) αριθ. 2264/2001.(5) Αυτή η συμφωνία υπό μορφήν ανταλλαγής επιστολών προβλέπει ότι η Κοινότητα επιφυλάσσεται του δικαιώματος να ακυρώσει τις διατάξεις της, εάν οι τρέχουσες διαπραγματεύσεις, δυνάμει του άρθρου 18 της συμφωνίας συνδέσεως μεταξύ της Κοινότητας και του Βασιλείου του Μαρόκου, δεν έχουν ολοκληρωθεί πριν από τις 31 Δεκεμβρίου 2002.(6) Τα απαραίτητα μέτρα για την εφαρμογή των ρυθμίσεων που προβλέπονται σ' αυτή τη συμφωνία υπό μορφήν ανταλλαγής επιστολών μπορούν να θεσπισθούν από την Επιτροπή σύμφωνα με το άρθρο 5 παράγραφος 1 του κανονισμού (ΕΚ) αριθ. 747/2001 του Συμβουλίου, της 9ης Απριλίου 2001, που αφορά τη διαχείριση των κοινοτικών δασμολογικών ποσοστώσεων και των ποσοτήτων αναφοράς για προϊόντα που μπορούν να υπαχθούν σε προτιμήσεις βάσει των συμφωνιών με ορισμένες μεσογειακές χώρες(3).(7) Κρίνεται σκόπιμο να εγκριθεί η συμφωνία υπό μορφήν ανταλλαγής επιστολών, η οποία αποτέλεσε αντικείμενο διαπραγμάτευσης μεταξύ της Κοινότητας και του Βασιλείου του Μαρόκου,ΑΠΟΦΑΣΙΖΕΙ:Άρθρο 1Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου, για την προσωρινή παρέκκλιση, σε ό,τι αφορά την εισαγωγή στην Κοινότητα ντομάτας, καταγωγής Μαρόκου, από τις διατάξεις του γεωργικού πρωτοκόλλου αριθ. 1 της ευρωμεσογειακής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία υπό μορφήν ανταλλαγής επιστολών, δεσμεύοντας την Κοινότητα.Βρυξέλλες, 28 Νοεμβρίου 2002.Για το ΣυμβούλιοΟ ΠρόεδροςB. Haarder(1) ΕΕ L 70 της 18.3.2000, σ. 2· συμφωνία όπως τροποποιήθηκε από τη συμφωνία υπό μορφήν ανταλλαγής επιστολών (ΕΕ L 70 της 18.3.2000, σ. 206).(2) ΕΕ L 305 της 21.11.2001, σ. 20.(3) ΕΕ L 109 της 19.4.2001, σ. 2· κανονισμός όπως τροποποιήθηκε από τον κανονισμό (ΕΚ) αριθ. 786/2002 της Επιτροπής (ΕΕ L 127 της 14.5.2002, σ. 3).